stanford-oval/wikipedia huggingface dataset:
לינדי אלקינס-טנטון
ביוגרפיה > ספריה

"כדור הארץ" 2016.
"פלנטסימלים", עורכת, 2016
"פעילות געשית (Volcanism) ושינויי האקלים העולמיים", עורכת, 2015
"מערכת השמש" ספר עזר בשישה כרכים, מהדורה ראשונה 2006, מהדורה שנייה 2010
תפקידיה

נשיאת חטיבת המדעים הפלנטריים של האיגוד הגיאופיזי האמריקאי (2015 - 2016)
חברת פאנל הסקר של נאס"א לתוכניות המחקר באסטרוביולוגיה לעשור הבא (2012 - 2015)
חברת פאנל הסקר של נאס"א לתוכניות המחקר במדעים פלנטריים לעשור הבא (2009 - 2010)
רפרנטית לבחינת הצעות מחקר עבור נאס"א,NERC (הארגון הבריטי לחקר איכות הסביבה), DFG (קרן המחקר הגרמנית) וקרנות אחרות.
הערות שוליים

↑  http://www.whitepages.com/name/Linda-Elkins/NY, www.whitepages.com, לינדה אלקינס באתר whitepages
↑  ASU School of Earth and Space Exploration appoints new director, ASU Now: Access, Excellence, Impact, ‏2014-04-23 (באנגלית),הודעה על המינויעבר באתר של אוניברסיטת אריזונה
↑  יוגב ישראלי, שני מינרלים לא מוכרים התגלו במטאוריט ענק שנמצא בסומליה, באתר ynet, 30 בנובמבר 2022
↑  Planetary Sciences, Leadership (באנגלית),אתר האיגוד הגיאופיזי האמריקאי
| --- | --- |
בקרת זהויות :  PLWABN: 9810651829205606  BIBSYS: 15010014  BnF: cb16968030n (data)  CiNii: DA18238090  GND: 1057748765  ISNI: 0000 0000 4050 7894  LCCN: n2005035144  ORCID: 0000-0003-4008-1098  ResearcherID: C-5508-2008  RERO: 02-A026928749  SUDOC: 152554548  VIAF: 26471180   WorldCat (עם VIAF): 26471180
מוסר השכל

.
מוסר השכל הוא משפט, מפורש או משתמע שממצה את המשמעות הרצויה והרעיון המוסרי של סיפור מעשה. ברבים מהסיפורים הנושאים מוסר השכל, המטרה העיקרית היא העברת מוסר ההשכל, וסיפור העלילה הוא רק אמצעי.
את מוסר ההשכל מוצאים כיום בעיקר בסיפורי ילדים. הוא גם מצוי בסיפורי עם ומהווה אחד מהמאפיינים שלהם. משל הוא סוג אחר של יצירה שאף היא ניתנת לתמצות במוסר השכל קצר. ניתן למצוא אותו גם בפואמות, בשירי עם ובשירי ילדים. יצירות ספרותיות אמנותיות יותר כגון הרומן ומרבית השירים נמנעות בדרך כלל מהכללת מוסר השכל במובן של סיפור שכל תכליתו היא להעביר מסר. רומנים שכן נועדו להעביר מוסר השכל מוקעים מאוד בתרבות המודרנית. ניתן למצוא יצירות כאלו בעיקר לפני המאה העשרים. דוגמה טובה ומפורסמת לעניין הוא השלטון בצרפת שנחרד לאור הפופולריות הרבה שרכש הספר מאדאם בובארי שנכתב בעקבות סיפורה של אישה נואפת, פרשייה עיתונאית מאותם ימים. הספר לא הוקיע באופן חד משמעי את מעשיה של מאדאם בובארי שנגדו את מוסכמות הצניעות וההתנהגות באותם הימים. תוך זמן קצר נכתב רומן על אותה פרשייה בדיוק רק שהפעם הוא נכתב למטרה אחת - להעביר את המסר שמעשיה של מאדאם בובארי אינם מקובלים.
מסרי השכל בספרות ילדים

מוסרי השכל היו חלק מסיפורי ילדים במשך מאות שנים, כי לסיפורי הילדים הייתה אז בעיקר תכלית חינוכית ולימודית; הם לא היו לשם בידור או הנאה. במקרים רבים מוסר ההשכל הובלט במיוחד ובמילים מפורשות, והסיפור הסתיים במשפט כגון "ומוסר ההשכל של זה הוא...". כך הובהר לשומע מה בעצם מלמד הסיפור. לדוגמה, בתום הסיפור כיפה אדומה יכול המספר להוסיף "ומוסר ההשכל, ילדים, הוא שאסור לדבר עם זרים!".
בספרות הילדים המודרנית מוסרי השכל הפכו למיושנים, וכשכבר מוצאים אותם בסיפור הכוונה היא בדרך כלל אירונית.[דרוש מקור] לואיס קרול העביר ביקורת חריפה על מנהג זה, וכמה מהדמויות בספריו טרודות מאוד במוסרי השכל, מה שמראה כמה הם היו מקובלים באמצע המאה ה-19.
מוסר השכל - פרמיס

בספרות, פרמיס הוא מוסר השכל שהוא מעין אמירת יסוד:
אמירת היסוד של הסיפור היא מוסר ההשכל עליו מתבסס הסיפור והמפתח התמתי (מרכזי) של הסיפור. בכל סיפור קיים פרמיס, מוסר השכל המבסס את הציר העלילתי כולו.
רואים בפרמיס תמרור ראשון המראה את הכיוון של העלילה.
האמירה יכולה להיות כללית ביותר אך חייבת להיות מאוד מדויקת כי היא מהווה את מהות הסיפור - התוכן שרצה הכותב להעביר ומלווה את הצופים לאורך כל אורכו.
ראו גם

דידקטיות
מארס 6

| --- | --- |

תיאור הגשושית
 מידע כללי
 מפעיל:  ברית המועצות
 יצרן:  לאבוצ'קין
 תאריך שיגור:  5 באוגוסט 1973
 משגר:  פרוטון K
 אתר שיגור:  Baikonur Cosmodrome Site 81/23 
 משימה
 גרם שמיים:  מאדים
 משך המשימה הכולל:  5 באוגוסט 1973 – 12 במרץ 1974 (220 ימים) 
 מידע טכני
 משקל:  3,880 ק"ג
 קישורים חיצוניים
 מספר קטלוג לוויינים:  06768
 מאגר המידע הלאומי:  1973-052A
 
מארס 6 (ברוסית:Марс-6) הייתה גשושית לא מאוישת, שהייתה חלק מתוכנית מארס הסובייטית, תוכנית שנמשכה בין השנים 1960 עד 1973 ומטרתה הייתה לחקור את כוכב הלכת מאדים. "מארס 6" שוגרה במקביל לשיגור גשושיות מארס 4, מארס 5 ו-מארס 7. גשושיות "מארס 6" ו-"מארס 7" היו אמורות לנחות על מאדים וגשושיות "מארס 4" ו-"מארס 5" להיות לווייני כוכב לכת.
תיאור המשימה

השיגור בוצע מכן שיגור מס' 81 בקוסמודרום בייקונור בעזרת משגר מדגם פרוטון K.
הקשר עם הגשושית בוצע ממרכז התקשרות בחצי האי קרים.
הגשושית כללה יחידת מדחפים, פאנל סולארי, ציוד מדעי, ציוד בקרה ותקשורת ויחידת נחיתה כיחידה נפרדת. מאסה של יחידת נחיתה הייתה 844 ק"ג מהם 19 ק"ג של ציוד מדעי. במהלך טיסה ליעד הועברו נתוני מדידות ממכשירים שהותקנו על החללית. בוצעו עדכוני מסלול. לאחר טיסה של חודש התרחשה תקלה בציוד תקשורת והיה קושי בהעברת פקודות. כל פקודה הייתה מועברת פעמיים-שלוש. לאחר הגעה ליעד יחידת נחיתה הופרדה והחלה ירידה לקרקעית מאדים. תהליך זה לקח קצת מעל ל-5 דקות. בזמן זה היו מועברים נתונים על תאוצה, שינויי טמפרטורה ולחץ אטמוספירי. התקבלה הודעה על תחילת פעילות של מדחף לנחיתה רכה. זה היה סימן אחרון לפעילות הגשושית.
אזור נחיתה מתוכנן היה ב"ים אריטראי" בחצי הדרומי של מאדים. בשנת 2014 החלו חיפושיי מקום הנחיתה בעזרת איבוד צילומים שהתקבלו מ־MRO. בשנת 2018 התקבל מקום נחיתה המשוער.
מאיר מרגליות

| --- | --- |
 לידה:  סביבות ה'תס"ז
 פטירה:  1790 י' באייר ה'תק"נ אוסטרוה
 מקום קבורה:  בית החיים אוסטראה ליד המהרש"א
 תקופת הפעילות:  ?–1790 
 תחומי עיסוק:  תלמוד, הלכה, חסידות
 חיבוריו:  "מאיר נתיבים", "אור עולם", "דרך הטוב והישר", "סוד יכין ובועז"
 
רבי מאיר מרגליות (לעיתים: מרגלית; ~ה'תס"ז (בערך) - י' באייר ה'תק"נ, 1790), היה מראשוני רבני תנועת החסידות ורבה של אוסטרוה, תלמיד הבעל שם טוב. נודע על שם ספרו ה"מאיר נתיבים".
תולדות חייו

נולד לרב צבי הירש מרגליות, רבה של יאזלוביץ. אחיו הגדול רבי יצחק דוב היה מתלמידי הבעש"ט ובהשפעתו התקרב לחסידות.
נשא את בתו של רבי חיים מהורודנקא, אחיו של רבי משה מקיטוב וגיסו של רבי נחמן מהורדנקא, ובזיווג שני נשא לאשה את בת דודו רבי אריה לייב אוירבוך אב"ד סטניסלאב מחבר ספר 'נחלת אריה', אלמנת הרב משולם זלמן אשכנזי מפומוריאני. הוא גידל כבנו את בנה מנישואיה הראשונים, הרב משולם זלמן אשכנזי (השני), לימים רבה של לובלין.
שימש כדיין בברודי, כרב ואב"ד של הורודנקה, ולאחר מכן עבר לכהן כרבה של יאזלוביץ. משם עבר לכהן כאב בית דין בלבוב. בשנת ה'תקי"ד נבחר לכהן כרבה של לבוב ושל המחוז כולו. תקופה מסוימות כיהן כרב בעיירה קומרנא. מכוחו של צו מלכותי של מלך פולין סטניסלאב פוניאטובסקי מונה ב-1775 לרב ברסלב "וכל אוקראינה" (אין הכוונה למדינה המודרנית אלא לגליל בתוך ממלכת פולין). ביולי 1777 (ה'תקל"ז) נתמנה לרב ואב"ד של אוסטרוה וגלילותיה, מכוח צו של הרוזן והמדינאי החשוב סטניסלב מלכובסקי (אנ').
משפחתו

אחיו הרב משה אברהם אבוש כיהן כאב"ד בהורודנקה ובהזאבנא, מחבר ספר "צילותא דאברהם" על הש"ס המכונה גם  "חדושי מהרמ"א".
אחיו הרב יצחק דוב כיהן כאב"ד יזלוביץ', מחבר הספר "באר יצחק".
בנו הרב שאול כיהן כאב״ד בלובלין.
הרב יוסף נחמן, אב"ד פולנאה.
הרב בצלאל - מילא את מקום אביו באוסטרוה (חתן הרב חיים הכהן רפפורט)
הרב מרדכי נפתלי אב"ד הרימלוב
הרב שלמה דובער
חתנו הרב נפתלי הירץ הכהן משאריגרוד
חתנו הרב שמחה כ"ץ מאוסטרהא (בן הרב נחמן כ"ץ  אב"ד אוסטרהא).
בנו החורג הרב משולם זלמן אשכנזי היה רבה של לובלין.
חיבוריו

"מאיר נתיבים" בשני חלקים, חלק ראשון שאלות ותשובות, וחלק שני חידושי תורה (פולנאה תקנ"א)
"אור עולם" על תרי"ג מצוות (פולנאה תקנ"ה)
"דרך הטוב והישר" על ד' חלקי שו"ע (שם תקנ"ט)
"סוד יכין ובועז" - ספר קבלי-חסידי
הערות שוליים

↑  בנימין בראון, "פולמוס אוסטרהא וחוג הבעש"ט: 'החזרה הכללית' לפולמוס החסידים והמתנגדים?", ציון פו (א), תשפ"א, עמ' 87 (וראו גם הנספח).
| --- | --- |
בקרת זהויות :  NLI: 987007311465205171  GND: 1077077343  ISNI: 0000 0000 4547 6652  LCCN: nr91038066  VIAF: 12165872   WorldCat (עם VIAF): 12165872
מבצע מסלול בטוח

מבצע מסלול בטוח היא תוכנית חירום לאומית רב־שנתית למיגור הפשיעה והאלימות בחברה הערבית, אשר התקבלה בהחלטת ממשלה מאוקטובר 2021. בראש צוות מתכלל של התוכנית עמד יואב סגלוביץ, סגן השר לביטחון פנים.
ראשית הדרך

החלטת ממשלה 549 שהתקבלה באוקטובר 2021 הוציאה מהכוח אל הפועל את ההחלטה על יציאה למבצע "מסלול בטוח". בהחלטה זו נקבעה התוכנית לתקופה של חצי שנה. בהמשך הוארכה התוכנית עד סוף שנת 2022.
ביישום התוכנית לקחו חלק כל מחוזות משטרת ישראל, יחידת להב 433, משמר הגבול, חטיבת התביעות, אגפי החקירות, המבצעים והתנועה, אגף סיכול הפשיעה במגזר הערבי והייעוץ המשפטי של המשטרה. בנוסף על כך, בוצע שיתוף פעולה עם רשות המסים, שירות הביטחון הכללי, משרד המשפטים, נציגי הייעוץ המשפטי לממשלה ופרקליטות המדינה.
השתלשלות המבצע ותוצאותיו

בתחילת המבצע (עד ינואר 2022), נערכו כ-300 חיפושים ונתפסו על ידי המשטרה ורשויות המס כ-112 כלי רכב (מרביתם רכבי יוקרה בשווי עשרות מיליוני שקלים), מאות אמצעי לחימה ובוצעו 264 מעצרים. עד ה-17 בינואר 2022 הוגשו כבר כ-90 כתבי אישום נגד אישים שהיו יעדים במבצע, כ-15% מהם מזוהים עם ארגוני פשיעה בחברה הערבית. עד מרץ נתפס ציוד בשווי 128 מיליון ש"ח.
בנובמבר 2021 אירע אחד מסיכולי הנשק הגדולים בתולדות המדינה עד אז – כ-1,600 שוטרים פשטו על כ-25 יישובים בצפון ועצרו כ-64 חשודים. במסגרת הסיכול נתפסו 40 רובים, 13 אקדחים, שני מקלעים ושני מטעני חבלה.
במרץ 2022 סוכלה שוב הברחת הנשק הגדולה בתולדות המדינה שכללה עשרות נשקים וסמים בשווי של כשלושה מיליון וחצי שקלים. את ההברחה ביצעו שלושה חשודים מטובא זנגריה.
עד מאי 2022 הוגשו 188 כתבי אישום בעבירת סחיטת באיומים (כ-90% יותר בהשוואה לתקופה המקבילה ב-2021) וחולט ציוד וכסף (כולל רכבי יוקרה, חשבונות בנק, רכוש וכסף מזומן) בשווי 210 מיליון ש"ח מעבריינים שונים.
בשנה שלאחר המבצע (עד דצמבר 2022) פורסם כי במסגרתו בוצעו למעלה מ-2,360 חיפושים, נעצרו כ-3,500 איש והוגשו כמעט 500 כתבי אישום (מתוך 1,422 יעדים שהוגדרו בתחילתו). בנוסף על כך, נתפסו מעל 600 אמצעי לחימה בהם: 206 רובים, 169 אקדחים, 114 רימונים, 49 רובי קרלו 48 מטעני חבלה, 7 פגזי מרגמה ואמצעי לחימה נוספים. חולטו כ-411 כלי רכב ונרשמו 15,016 דו"חות תנועה בשווי מעל 5,885,000 ש"ח. במהלך המבצע חולטו גם 436 ובוצעו 33 הריסות של מבנים לא חוקיים. במהלך המבצע נפתחו 283 תיקי חקירה בתחום האמל"ח הלא חוקי, 28 חקירות הקשורות לדמי חסות, 71 תיקי אלימות, וניתנו 15,441 דו"חות תנועה בפעילות אגף התנועה כחלק מהמבצע. שווי הדו"חות הסתכם ב־9,500,070 שקלים.
בסיכום של המבצע באמצע 2023 נמסר שהמשטרה הביאה למעצר עד תום ההליכים של 54 מתוך כ-400 יעדים שהוגדרו "מחוללי פשיעה מרכזיים".
ראו גם

פשיעה בחברה הערבית בישראל
הערות שוליים

1 2  ג'רי אלמו-קפיטל ד"ר נורית יכימוביץ כהן ורמי שוורץ, פשיעה בחברה הערבית: נתונים ומידע על יישום תוכנית "מסלול בטוח", מטעם מרכז המחקר והמידע של הכנסת
1 2  "מבצע "מסלול בטוח" וצמצום הפשיעה בחברה הערבית בהובלת סגן השר יואב סגלוביץ". GOV.IL. נבדק ב-2023-09-23.
↑  אלון חכמון, ‏שנה למבצע "מסלול בטוח": כל הנתונים מפעילות המשטרה נחשפים, באתר מעריב אונליין, 23 באוקטובר 2022
↑  משה נוסבאום, ‏3 חודשים למבצע "מסלול בטוח" - במשטרה מרוצים: "ירידה דרמטית בפשיעה ברחוב הערבי", באתר ‏מאקו‏, 25 בינואר 2022
↑  מבצע "מסלול בטוח": 90 כתבי אישום הוגשו נגד יעדים במגזר הערבי | ישראל היום, באתר www.israelhayom.co.il, ‏2023-09-18
↑  כתבה על המבצע בערוץ 14
↑  בעזרת סוכן סמוי במגזר הערבי: המשטרה ביצעה את תפיסת הנשק הגדולה בהיסטוריית ישראל, באתר כיפה, ‏2021-11-09
↑  אלי אשכנזי‏, אקדחים בשווי 3.5 מיליון שקלים: סוכלה הברחת הנשק "הגדולה בהיסטוריה", באתר וואלה, 24 במרץ 2022
↑  אברהם בלוך, ‏"מסלול בטוח": אלה היעדים של משטרת ישראל, באתר "סרוגים", 8 בדצמבר 2022
↑  "סיכום שנה של מבצע "מסלול בטוח"". GOV.IL. נבדק ב-2023-09-23.
↑  אלחנן מזוז, מבצע "מסלול בטוח": כמיליארד שקל נתפסו, מעל 1500 החרמות אמל"ח, באתר עכשיו 14, 6 באוגוסט 2023
מוסר אדונים ומוסר עבדים

מוסר אדונים ומוסר עבדים (בגרמנית:  Herren-Moral und Sklaven-Moral) הוא נושא מרכזי בספריו של פרידריך ניטשה, בפרט בספרים מעבר לטוב ולרוע ולגנאלוגיה של המוסר. ניטשה טען כי ישנם שני סוגים בסיסיים של מוסר: מוסר אדונים ומוסר עבדים. ערכי מוסר העבדים הם נדיבות, ענווה, אהדה, ואילו ערכי מוסר האדונים הם גאווה, כוח, ואצילות. מוסר האדונים שוקל את פעולותיו בקנה מידה של תוצאות טובות או רעות, בניגוד למוסר העבדים אשר שוקל פעולות בקנה מידה של כוונות טובות או רעות.
היסטוריה

לדברי ניטשה מוסר העבדים התעצב ברומא העתיקה, כאשר הנצרות שהייתה כת חסרת כוח נדרסה ונוצלה על ידי בעלי כוח, ואזי כוח, עוצמה, ואומץ, נחשבו כטוב והעדרם כרע. הנוצרים המושפלים פיתחו אלטרנטיבה, והפכו את המושגים באופן לשוני. וטענו שהטוב הוא הכנוע, העניו, והחלש. ואילו החצוף, הדורס, הפוגע, הוא רע – מתוך תודעה פסיכולוגית אותה ניטשה מכנה "רסנטימנט", צורה מיוחדת של טינה וקנאה של חסר האונים כלפי החזק. במרוצת הזמן החלו האדונים לאמץ את זווית הראייה של העבדים, ומשכך שוב לא יכלו לשלוט בהם, ובכך הדיח מוסר העבדים את מוסר האדונים.
על המושג

לטענתו של ניטשה היכולת של האדם לחיות חיים טובים, מבוססת על היותו אותנטי - חי את החיים בצורה זורמת, עם חיבור לרצונותיו, ומעל הכל הרצון החזק ביותר לדברי ניטשה, הרצון לעוצמה. ניטשה ראה את רגש העוצמה כדבר העיקרי היכול לתת לאדם הרגשה טובה:
מהו טוב? — כל מה שמרומם באדם את רגש העוצמה, את הרצון לעוצמה, את עצם העוצמה. ורע מהו? — כל אשר מוצאו מן החולשה. מהו האושר? ההרגשה שהעוצמה צומחת, שגוברים על כל מכשול.
מוסר עבדים פוגע בדרישה זאת, בכך שהתלוי ברחמי האחרים, חי בצורה מושפלת וחסרת עוצמה, ובכך הוא חי בצורה מזויפת שאינה תואמת לרצונו הבסיסי של האדם. ובנוסף לכך חברה המבוססת על מוסר עבדים, מדכאת את רצונו הטבעי של האדם. אדם החייב לחמול, להיות נדיב וענו, אינו יכול לבטא את רצונותיו הוא, והוא חי בצורה מזויפת ושקרית. בשונה מכך מוסר אדונים הוא יותר קרוב לטבעו של האדם, בכך שהמוסר הזה דורש אומץ, כח, בצורה המתאימה יותר לרצון האותנטי של האדם.
הערות שוליים

↑  חיים שפירא, מחשבות לעת לילה, כנרת זמורה ביתן, 2013, עמוד 248
↑  בריאן מגי, הפילוסופים הגדולים,  ידיעות ספרים, 2009, עמ' 309
| פרידריך ניטשה |
| --- | --- | --- |
| כתביו | חמש הקדמות לחמישה ספרים שלא נכתבו (על הפאתוס של האמת; על עתיד מוסדות החינוך שלנו; המדינה היוונית; היחס בין הפילוסופיה השופנהארית לתרבות הגרמנית; התחרות ההומרית) • הולדת הטרגדיה • על אמת ושקר במובן החוץ מוסרי • פילוסופיה בעידן הטראגי של היוונים • ראיית העולם הדיוניסית • עיונים שלא בעיתם (דוד שטראוס: המתוודה והסופר; כיצד מועילה ומזיקה ההיסטוריה לחיים; שופנהאור כמחנך; ריכרד וגנר בביירוית) • אנושי, אנושי מדי • דמדומי שחר • המדע העליז • כה אמר זרתוסטרא • מעבר לטוב ולרוע • לגנאלוגיה של המוסר  • פרשת וגנר • אנטיכריסט • שקיעת האלילים • ניטשה נגד וגנר • הנה האיש • הרצון לעוצמה |  |
| מושגים בהגותו | אלוהים מת • החזרה המתמדת • על-אדם • האדם האחרון • מוסר אדונים ומוסר עבדים • פרספקטיביזם • אהבת הגורל • החיוב הניטשיאני  • הטשאנדלה • רסנטימנט • הרצון לעוצמה • מה שלא הורג אותי מחשל אותי |  |
| יצירות אחרות | רשימת יצירות מוזיקליות מאת פרידריך ניטשה • דיתירמבים דיוניסיים • אידיליות ממסינה |  |
| אישים קשורים | אליזבת פרסטר-ניטשה • לו אנדריאס-סלומה • פאול ריי • גאורג ברנדס • יעקב בורקהרדט |  |
| נושאים קשורים | ארכיון ניטשה • כשניטשה בכה • אחותי ואני • הפרס הבין-לאומי על שם פרידריך ניטשה • ניטשה והציונות |  |
לוסי גסקל

| --- | --- |
אין תמונה חופשית
 לידה:  10 ביולי 1980 (בת 44) ויגאן, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2002 
 מקום לימודים:  הקולג' הוולשי המלכותי למוזיקה ודרמה  Winstanley College 
 בן או בת זוג:  מארק בונאר (2007–?) 
 מספר צאצאים:  1 
 פרופיל ב-IMDb
 
לוסי גסקל (באנגלית: Lucy Gaskell; נולדה ב-10 ביולי 1980) היא שחקנית אנגלייה.
ביוגרפיה

גסקל נולדה בעיר ויגאן שבאנגליה. היא למדה משחק בקולג' הוולשי המלכותי למוזיקה ודרמה. הופעת הבכורה שלה בתיאטרון הייתה במחזה "גן הדובדבנים" בהפקת להקת התיאטרון של אוקספורד, והופיעה בסיבוב הופעות בבריטניה ביוני ויולי 2003. היא הייתה מועמדת לפרס השחקנית החדשה הטובה ביותר לשנת 2003 של Royal Television Society על הופעתה בסדרה "קצוות מפוצלים".
גסקל ידועה מהופעתה בתפקיד רובי פריס בסדרת הדרמה של BBC1 "קצוות מפוצלים", ובתפקיד קירסטי קלמנטס בסדרה "חדר מיון". עוד הופיעה בתפקידי אורח בסדרות כגון "להעיר את המתים", "הולבי סיטי", ו-"Where the Heart Is". ב-2007 שיחקה גסקל בתפקיד קאתי קוסטלו נייטינגייל בפרק "Blink" בסדרה "דוקטור הו", ובתפקיד ג'ודי בסרט האימה הקומי "Lesbian Vampire Killers". ב-2010 החלה להופיע בסדרת הדרמה של ה-BBC "כמעט אנושיים" בתפקיד סאם, מושא אהבתו של ג'ורג'. בשנים 2010 ו-2011 כיכבה בסדרה הרפואית "חדר מיון" בתפקיד האחות קירסטי קלמנטס לצדה של חברתה ללימודים ג'ורג'יה טיילור, שגילמה את ד"ר רות' וינטרס.
ביוגרפיה > חיים אישיים

ב-28 בדצמבר 2007 התחתנה גסקל עם השחקן מארק בונאר. לבני הזוג נולדו שני ילדים.
גסקל היא שגרירה של ארגון Women's Aid התומך בנשים שסובלות מאלימות במשפחה.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | הנחיתה האחרונה | The Last Drop | בניטה |  |
| 2006 |  | Rolling the Dice: Adapting the Game to the Screen | בתפקיד עצמה | סרט תיעודי קצר |
| 2009 |  | Lesbian Vampire Killers | ג'ודי |  |
| 2015 |  | All the Ordinary Angels | מימי |  |
| 2018 | בני ערובה | Final Score | רייצ'ל |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | Where the Heart Is | ג'ינט בריאנט | בפרק "Count on Me" |
| 2002 | הולבי סיטי | Holby City | ג'ואן טאונסנד | בפרק "Ghosts" |
| 2002 |  | RI:SE | בתפקיד עצמה |  |
| 2002–2004 | קצוות מפוצלים | Cutting It | רובי פריס | סדרת טלוויזיה (18 פרקים) |
| 2004 |  | From Bard to Verse | בתפקיד עצמה |  |
| 2004 |  | GMTV | בתפקיד עצמה |  |
| 2004 | להעיר את המתים | Waking the Dead | פיי הרדינג | בפרק "Shadowplay" |
| 2005 |  | Dungeons & Dragons: Wrath of the Dragon God | אורמלין | סרט טלוויזיה |
| 2006 | וינסנט | Vincent | דון רייס | סדרת טלוויזיה (פרק אחד) |
| 2006 | רומא העתיקה | Ancient Rome: The Rise and Fall of an Empire | קונסטנטיה | בפרק "קונסטנטין" |
| 2007 |  | Nuclear Secrets | ג'ניה פירלס |  |
| 2007 |  | Director's Debut | איב וורנר | בפרק "Baby Boom" |
| 2007 | דוקטור הו | Doctor Who | קאתי נייטינגייל | בפרק "Blink" |
| 2007 |  | Blue Murder | טרייסי ראף | בפרק "Crisis Management" |
| 2007 |  | Sarah Parish's Story: Director's Debut | בתפקיד עצמה | סרט טלוויזיה תיעודי |
| 2008 |  | HolbyBlue | אנה | סדרת טלוויזיה (פרק אחד) |
| 2009 | פרדוקס | Paradox | קייטי | סדרת טלוויזיה (פרק אחד) |
| 2009 |  | Whatever It Takes | פיונה | סרט טלוויזיה תיעודי |
| 2010 |  | Coming Up | היילי | בפרק "Would Like to Meet" |
| 2010 | כמעט אנושיים | Being Human | סאם | סדרת טלוויזיה (4 פרקים) |
| 2010–2011 | חדר מיון | Casualty | קירסטי קלמנטס | סדרת טלוויזיה (45 פרקים) |
| 2012 | עברייני על | Misfits | לולה | סדרת טלוויזיה (3 פרקים) |
| 2013 |  | Great Night Out | מנדי | סדרת טלוויזיה (2 פרקים) |
| 2013 |  | Crossing Lines | פוקס | בפרק "The Animals" |
| 2015 |  | Suspects | נטלי גריינג'ר | בפרק "Connections" |
| 2016 | פקד בילוש בנקס | DCI Banks | רייצ'ל לי | בפרק " A Little Bit of Heart" |
| 2017 |  | Ransom | דודה ג'ינה | בפרק "Girl on a Train" |
| 2017 | סוג א' | The A Word | סופי ברוויק | סדרת טלוויזיה |
פילמוגרפיה > משחקי וידאו

| שנה | שם | תפקיד | הערות |
| --- | --- | --- | --- |
| 2010 | Fable III | תפקידים שונים | דיבוב |
תפקידים בתיאטרון

"The Big House" (לנוקס רובינסון) 2007 – תיאטרון אבי, דבלין – קייט אלקוק
"Taking Stock" (רוב ג'ונסטון) 2005 – הסטודיו, מנצ'סטר
"The Lunatic Queen" (טורבן בטס) 2005 – ריברסייד סטודיוס, לונדון – הנסיכה ג'ואנה
"All the Ordinary Angels" (ניק לית'ר) 2005 – תיאטרון רויאל אקסצ'נג' במנצ'סטר – לולו
"פורטוגל" (זולטן אגרסי) 2004 תיאטרון קוטסלו, התיאטרון המלכותי הלאומי – ריבון
"גן הדובדבנים" 2003 סיבוב הופעות עם להקת התיאטרון של אקספורד – דוניא
הערות שוליים

↑  Gibb, Bill (11 בינואר 2017). "Mark Bonnar on Unforgotten and stepping into the shoes of a legend for Porridge remake". The Sunday Post. {{cite news}}:  (עזרה)
↑  "Patrons and Ambassadors". Women's Aid. נבדק ב-21 בספטמבר 2020. {{cite web}}:  (עזרה)
| --- | --- |
בקרת זהויות :  ISNI: 0000 0001 3382 4135  LCCN: no2014058579  VIAF: 308698247   WorldCat (עם VIAF): 308698247
מוצר גיפן

בכלכלה, מוצר גיפן (Giffen good) הוא סוג של מוצר נחות, שהכמות המבוקשת ממנו גדלה ככל שמחירו עולה, בניגוד לעקומת הביקוש הקלאסית.
במוצר סטנדרטי, כאשר מחיר המוצר עולה, עקרון התחלופה גורם לצרכנים לעבור למוצרים תחליפיים, זולים יותר. לא כן במוצר גיפן, לו אין בנמצא מוצרים תחליפיים זולים, מהסיבה שהוא המוצר הזול ביותר הקיים. בשל היעדר תחליפים, האפקט המכריע הוא עקרון ההכנסה, ולכן, כאשר מחיר מוצר הגיפן עולה, ההכנסה הריאלית יורדת, והצרכן יצרוך יותר ממוצר הגיפן ופחות ממוצרים יקרים יותר.
עלייה בכמות המבוקשת כאשר מחירו של המוצר עולה, היא תופעה חריגה. לעיתים נחשב לחם אחיד כמוצר גיפן, הוא מהווה מרכיב הוצאה ניכר במשפחה מעוטת הכנסה. עליית מחירו תביא לגידול בצריכתו ולוויתור על מאכלים יקרים יותר. גם תפוח האדמה בתקופת הרעב הגדול באירלנד הוא דוגמה למוצר גיפן, כאשר בתקופה זו הן מחיר תפוח האדמה והן מחיר הבשר עלו משמעותית, אך מאחר שתפוח האדמה זול בהרבה מבשר, משקי בית רבים נאלצו להפחית בצריכת הבשר וקנו יותר תפוחי אדמה.
את השם "מוצר גיפן"  או "פרדוקס גיפן" טבע אלפרד מרשל, שקרא למוצר על שם הכלכלן רוברט גיפן (אנ') (1837–1910), שכתב על התופעה.
ביאורים

↑  מוצר נחות - מוצר, שצרכן נוטה להקטין את הכמות הנצרכת ממנו, ככל שהכנסתו  הריאלית עולה,  ולהפך, כאשר ההכנסה תרד, הכמות הנצרכת תגדל.
↑  אפקט התחלופה - מונח המציין את ההשפעה של עלייה או ירידה במחירו של מוצר על צריכתו אל מול מוצרים תחליפיים. כאשר מחירו של מוצר עולה בשיעור ניכר, ייטו צרכנים להעדיף תחליפים.
↑  אפקט ההכנסה - מונח המציין את ההשפעה של עליית ההכנסה או ירידתה על צריכת המוצר.
| --- | --- |
בקרת זהויות :  GND: 4226709-2 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
מאץ' מארקל

| --- | --- |
כפר מאץ' מארקל. אחוזת הלן מופיעה משמאל
כפר מאץ' מארקל. אחוזת הלן מופיעה משמאל
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  מערב המידלנדס
 מחוז:  הרפורדשייר
 אוכלוסייה:  ‏
  ‑ בכפר:  622 (2021)
 קואורדינטות:  51°59′30″N 2°29′58″W﻿ / ﻿51.991688888889°N 2.4994805555556°W﻿ / 51.991688888889; -2.4994805555556 
 אזור זמן:  UTC
 http://www.wyenot.com/muchmarcle.htm
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים מאץ' מארקל(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים מאץ' מארקל(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מאץ' מארקל(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מאץ' מארקל  he tabBackground:;tabBorder:#aaa;defaultTab:0;
מאץ' מארקל (אנגלית: Much Marcle) הוא כפר קטן וקהילה אזרחית (Civil Parish) באנגליה אשר בממלכה המאוחדת. הכפר נמצא במחוז הרפורדשייר אשר במערב אנגליה, בין הערים רוס-און-וואיי ולדבורי.
כפר היסטורי

במאץ' מארקל נמצאת כנסייה קהילתית של הכנסייה האנגליקנית מהמאה ה-13 הקרויה על-שם ברתולומאוס הקדוש. בכנסייה תגליפים היסטוריים ועץ טקסוס חלול עתיק ביותר. לצד הכנסייה נמצא בית-ספר ראשוני (המקבילה האנגלית לבית-ספר יסודי) של כנסיית אנגליה.
בכפר קיים מפעל ייצור סיידר ופרי של חברת ווסטונס סיידר (Weston's Cider).
בנוסף, ישנן בכפר שתי טירות מימי הביניים כאשר החשובה ביניהן קרויה טירת מורטימר, או גם בשם טירת מאץ' מארקל.
אחוזה נורמנית

אחוזת הלן אשר שוכנת במרכז מאץ' מארקל היא מצבת-זיכרון להיסטוריה של אנגליה מאז שנת 1096, השנה אשר בה ניתנה האחוזה למשפחה הנורמנית דה-בלון, אשר חזו בחתימת המגנה כרטה. האחוזה מכילה ריהוט תקופתי רב, ציורים וגינה מתקופת בית טיודור. האחוזה מהווה חלק מרכזי בחיי הקהילה. היא פתוחה לרשות הציבור ומספקת זירה לאירועים לימודיים, מוזיקליים וספרותיים לאורך השנה.
במהלך מלחמת העולם השנייה, בעלת האחוזה הלן גלייכן הסכימה לפנות אותה לטובת אחסון יצירות אמנות של גלריית טייט.
מסורת חקלאות

בקהילה חוות רבות, כאשר החשובה שבהן היא חוות באונדס (The Bounds) של ווסטונס סיידר. מקורן של כל החוות מתקופה עתיקה, אך עם מבנים מהמאה ה-17 והמאה ה-18.
מאץ' מארקל זכתה למוניטין רע כאשר התפרסם כי הרוצח הסדרתי הנודע פרד ווסט, הוא יליד הקהילה וכי לפחות שניים מקורבנותיו נקברו על-ידו באזור. ווסט היה בן לחוואים מקומיים והרציחות התרחשו בין השנים 1967 ל-1987.
מסורת חקלאות > שבוע התפוח הגדול

למשך שבוע אחד, פעמיים בשנה בחודשים מאי ואוקטובר, מתקיים במאץ' מארקל ובכפרים הסובבים אותו שבוע התפוח הגדול. בשבוע זה שלל אירועים לכל הגילאים, ביניהם אירועי טעימת תפוחים, תחרויות גידול תפוחים ועוד.
חלק ניכר מתושבי מאץ' מארקל מגדל עצי תפוחים משלו וניתן למצוא בכפר זנים שונים רבים.